חיים אלפאנדרי השני

רבי חיים אליפנדרי או אלפאנדרי או אלפאנדארי (? - 1733) היה רב ופוסק מפורסם בקושטא, מגדולי דורו, ומחבר ספר אש דת.

== ביוגרפיה ==
נולד לרבי יצחק רפאל, בנו של רבי חיים אלפאנדרי הזקן. למד אצל דודו, רבי יעקב אליפנדרי, מחבר ספר מוצל מאש. בשנת תמ"ו, בעודו צעיר, השיב על פסק של מהר"ם בן חביב בנוגע לכשרות ספר תורה או תפלין שנמצא בהם האות י' מובלעת בנ' בתוך שם ה'. בפסק זה כותב על עצמו רבי חיים:

היה מגדולי דורו, והחיד"א קורא לו . רבי אליעזר נחום משבח מאד את רבי חיים ואת ספרו "דרך הקודש".<ref>חזון נחום, מסכת כלים, פרק א' משנה ו'</ref> הסכים לספרים רבים, ביניהם לספר עדות ביהוסף<ref>קושטא תע"א</ref> לרבי יוסף אלמושנינו, ספר בני יעקב<ref>קושטא ה'תע"ד</ref> לרבי יעקב ששון, ספרו של מרן החבי"ב, כנסת הגדולה,<ref>קושטא תע"ו</ref> ספר זרע אברהם<ref>קושטא תצ"ב</ref> מאת רבי אברהם בן דוד יצחקי ועוד.

התכתב בהלכה גם עם רבי אליעזר אבן שנג'י,<ref>מגיד מראשית סימן נ"ח</ref> ועם קרובו, רבי אליהו אלפאנדרי, שכותב לו:

=== במצרים ===
נדד לארץ מצרים, ושם ביקר בבית שהתגורר בו רבי חיים ויטאל, תלמיד האר"י. בביתו, ראה כתב יד של תיקוני הזוהר שהוגה בידי מהרח"ו, ועל פיו הדפיס הרב אלפאנדרי מהדורה חדשה של תיקוני הזוהר.
במצרים פגש גם את רבי ישועה שבאבו, מרבני מצרים המוזכר תכופות בספר גנת ורדים.

=== בארץ ישראל ===
==== צפת ====
עלה לארץ ישראל והתיישב בצפת, שם סבל מאד יחד עם יהודי עירו מידם הקשה של השלטונות, כנראה ממכתב ששלח בשנת תפ"ז (1727) יחד עם הרבנים רפאל מיכאל מלמד, רבי משה ששון, ורבי אברהם מוצירי, ובו ביקשו מקהילת פיזה לתרום להם על ידי השד"ר ששלחו.

==== בירושלים ====
עבר לימים מספר לירושלים, וכך תיאר את עלייתו לעיר רבי ישראל מאיר מזרחי, מחבר ספר פרי הארץ:

בימים אשר שהה בירושלים הרצה לפניו הרב מזרחי תשובה שנתן לגבי בכור ראוי ומוחזק.<ref>פרי הארץ, חושן משפט סימן י"א</ref>

==== פטירתו ====
תאריך פטירתו המדויק לא נמצא לפנינו, אך בספר יקרא דשכבי<ref>שאלוניקי תקל"ד, דרוש מאה עשרים וארבע</ref> מבואר שנפטר בסביבות חודש אייר ה'תצ"ג (1733).

=== צאצאיו ותלמידו ===
בנו היה רבי שלמה אליפאנדרי, שהיה דיין בקושטא,<ref>דינא דחיי (קושטא תק"ז) חלק ב' בשער</ref> ותלמידו המובהק היה רבי גדליה חיון, מיסד בית המדרש בית אל בירושלים.<ref>שם הגדולים, מערכת גדולים, בערכו</ref>

== חיבוריו ==
שער ספר אש דת בכתב יד
* אש דת - דרושים על פרשות התורה, ובסופו תשובות "מוצל מאש" לדודו ורבו, רבי יעקב. נדפס מחדש בירושלים תשמ"ח תחת הכותרת " הגר"ח אליפנדרי".
* קונטרס קדושא דבי שמשא על דרך מבוא השמש להרב מנחת כהן נדפס בסוף ספר "רב יוסף" למהר"י קצבי.
* דרך הקודש - על משניות דעשרה קדושות, נדפס בסוף ספר מגיד מראשית.
* סדר משמרה (קושטא ת"פ) - קונטרס לתענית ערב ראש חודש.
* הגהות על ספר בני חיי (אורטה קייואי, בעת"ה) מרבי חיים אלגאזי.
* הגהות אור החיים על קונטרס שארית הנמצאה לרבי יוסף קצבי.
* הדפיס את קובץ מגיד מראשית, המכיל תשובות מסבו, מאביו וממנו.

== לקריאה נוספת ==
* ספר הגר"ח אליפנדרי הנקרא אש דת, ירושלים תשמ"ח, תולדות רבינו
* שם הגדולים מערכת גדולים אות ח' ערך רבי חיים אלפנדארי הזקן

== קישורים חיצוניים ==
* [https://www.nli.org.il/he/manuscripts/NNL_ALEPH000149740/NLI#$FL61112236 גישה מקוונת לכתב יד של ספר אש דת] באתר הספרייה הלאומית.
* 
* [https://viewer.rsl.ru/ru/rsl01006575334?page=3&rotate=0&theme=white ספר מגיד מראשית - גישה מקוונת] באתר הספרייה הממלכתית של רוסיה.
* 
* 

== הערות שוליים ==

קטגוריה:נפטרים ב-1733
קטגוריה:ילידי 1660
קטגוריה:רבנים: אחרונים
קטגוריה:איסטנבול: רבנים
קטגוריה:רבנים טורקים
קטגוריה:מחברי ספרי דרוש
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18